Diari Oficial de la Generalitat Valenciana


Sumari del DOGV 6772, del 11-05-2012 (2012/4224)

Notificació de la sentència dictada en el juí verbal número 841/2011.
---------------------------------------------------------------------

### Dades del document

Número de DOGV
:   6772

Data del DOGV
:   11-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4224


Organisme emissor
:   Jutjat de Primera Instància Número 10 de València

Tipus de document
:   Edicte

Notificació de la sentència dictada en el juí verbal número 841/2011. [2012/4224]  
Juí verbal 000841/2011  
Part demandant: Banco Santander, SA.  
Part demandada: Khalid Mahmood.  
Sobre: altres verbals.   
En el juí a què es fa referència, s'ha dictat la resolució que, literalment, és:  
«Juí verbal número 841/2011  
Sentència número 18/2012  
València, 24 de gener de 2012  
Juan Carlos Artero Mora, magistrat titular del Jutjat de Primera Instància número 10 de València, he vist les actuacions de juí verbal, seguides en este Jutjat amb el número 841/2011, promogudes per Banco Santander, SA, representat pel procurador Miguel Ángel Díaz-Panadero Sandoval i defés pel lletrat Pedro Guillén Grech, contra Khalid Mahmood, declarat en situació de rebel·lia, sobre la reclamació d'una quantitat.   
Dispositiva  
1. Estime la demanda interposada per Banco Santander, SA, contra Khalid Mahmood, condemne al demandat a abonar a l'actora la quantitat de cinc mil cent huitanta-tres euros amb huitanta-un cèntims (5.183,81 €), més els interessos legals al tipus pactat des de l'1 d'abril de 2009, data de l'última liquidació practicada.  
2. Condemne el demandat al pagament de les costes processals produïdes.  
Notifiqueu esta resolució a les parts, i feu-los saber que és ferma i que s'hi pot interposar recurs d'apel·lació en el termini de 20 dies des de la notificació, presentant davant d'este Jutjat un escrit en què s'hauran d'exposar les al·legacions en què es base la impugnació, a més d'esmentar la resolució contra la qual apel·la i les decisions que impugna (art. 458 de la Llei d'Enjudiciament Civil, modificat per la Llei 37/2011, d'11 d'octubre).  
El recurs no s'admetrà si en preparar-lo la part no acredita haver consignat en l'entitat Banesto i en el compte de depòsits i consignacions obert a nom d'este Jutjat, amb referència a este procediment, la quantitat de cinquanta (50) euros en concepte de depòsit per a recórrer, d'acord amb la disposició addicional 15a de la Llei Orgànica del Poder Judicial (introduïda per la LO 1/2009, de 3 de novembre).  
  
El secretari expedirà testimoniança d'esta resolució, la qual s'unirà a les actuacions corresponents, i portarà l'original al llibre de sentències d'este Jutjat.  
Esta és la meua sentència, que pronuncie, mane i firme».  
En atenció al desconeixement de l'actual domicili o residència de la part demandada, per resolució de data de hui el secretari, de conformitat amb el que disposen els articles 156.4 i 164 de la Llei d'Enjudiciament Civil, ha ordenat publicar este edicte en el Diari Oficial de la Comunitat Valenciana per a portar a efecte la diligència de notificació de la sentència.  
  
València, 30 de març de 2012.- El secretari judicial: José Ramón González Ordóñez.